section_heading: Povijest
paragraph_text: FH-70 je zajednički projekt Ujedinjenog Kraljevstva, Njemačke i Italije. Najprije su UK i Njemačka 1968. godine započele s pregovorima te su dogovorile zajednički razvoj 155&nbsp;mm vučne haubice. Italija se projektu priključila 1970. godine. Glavni zahtjevi postavljeni pred FH-70 bili su velika brzina gađanja (šest granata u minuti), veliki domet (24 – 30&nbsp;km) i velika ubojita moć na svim udaljenostima. Također, trebala je imati pogonski agregat (APU) te biti kompatibilna sa svim 155&nbsp;mm streljivom iz NATO obitelji. Time je trebala zamijeniti britanske topove kalibra 140&nbsp;mm i američke haubice M114 u naoružanju ovih država.